**Историјски архив Града Новог Сада,**

**Нови Сад, Ул. Филипа Вишњића бр. 2а**

**Број: 031-123**

 **Дана: 06.03.2023. године**

**На основу члана 27. став 1. тачка 3) Закона о јавним набавкама ("Службени гласник РС", број 91/19), и на основу Oдлуке о спровођењу јавне набавке услугe физичког и техничког обезбеђења објекта, бр. 031-108 од 27.02.2023. године, Комисија за спровођење поступка набавке упућује**

**ПОЗИВ ЗА ПОДНОШЕЊЕ ПОНУДА ЗА НАБАВКУ**

**Ред.бр. Н 1/2023**

**Набавка услуге - Услуга физичког и техничког обезбеђења објекта**

**I. ОПШТИ ПОДАЦИ**

**1. Подаци о Наручиоцу**

**Назив Наручиоца: ИСТОРИЈСКИ АРХИВ ГРАДА НОВОГ САДА, НОВИ САД**

**Адреса Наручиоца: Филипа Вишњића бр. 2а, Нови Сад**

**Интернет страница Наручиоца: www.arhivns.rs**

**2. Врста поступка набавке**

**Поступак се спроводи без примене Закона о јавним набавкама, сходно члану 27. став 1. тачка 3) Закона о јавним набавкама, јер је процењена вредност набавке друштвених и других посебних услуга из члана 75. ЗЈН мања од 15.000.000,00 динара на годишњем нивоу, а друге набавке наведене у Плану набавки за 2023. годину са планираном набавком нису сродне.**

**3. Предмет набавке**

**Набавка услуге - Услуга физичког и техничког обезбеђења објекта.**

**Врста опис и количина услуге дата је у спецификацији која је саставни део понуде.**

**4. Обавезни елементи понуде**

**Попуњен потписан и оверен Образац понуде са техничком спецификацијом са назнаком поступка за који се доставља.**

**II. ПОДАЦИ О ПРЕДМЕТУ НАБАВКЕ**

**1. Опис предмета набавке: услуга физичког и техничког обезбеђења објекта**

**2. ЦПВ ознака: 79710000-4 - Услуге обезбеђења (Прилог 7. ЗЈН).**

**III ДОСТАВЉАЊЕ ПОНУДА**

**Наручилац је дана 28.02.2023. године упутио на објаву Претходно информативно обавештење на Порталу службених гласила Републике Србије и базе података, у складу са чланом 105. став 8. ЗЈН ("Сл. гласник РС" бр. 91/2019).**

**Наручилац је дана 01.03.2023. године објавио на својој интернет страници, Претходно информативно обавештење (дел. број 031-109 од 27.02.2023. године) у складу са чланом 75. став 2. тачка 2 ЗЈН ("Сл. гласник РС" бр. 91/2019), где је позвао потенцијалне привредне субјекте да учествују у поступку доделе уговора за пружање услуге физичко техничког обезбеђења објекта.**

**Рок за достављање понуда је 13.03.2023. године, до 12,00 часова.**

**Понуђач подноси понуду непосредно Наручиоцу, путем поште, електронском поштом на адресу** **javnenabavke@arhivns.rs** **или телефаксом на бр. 021/6432-214.**

**Понуда се сматра благовременом ако је Наручилац исту примио до 13.03.2023. године до 12,00 часова.**

**IV ОТВАРАЊЕ ПОНУДА**

**Након истека рока за достављање понуда лице задужено за спровођење поступка набавке ће отворити достављене понуде одмах по истеку рока за подношење истих у 12,15 часова последњег дана рока, у просторијама Наручиоца, у Новом Саду ул. Филипа Вишњића бр. 2а.**

**V КРИТЕРИЈУМ ЗА ДОДЕЛУ УГОВОРА**

**За доделу Уговора примењиваће се критеријум - најнижа понуђена цена.**

**Понуђачи дају цену за један радни сат. Наручилац ће уговор о јавној набавци закључити по јединичнoј цени радног сата без пдв-а из понуде изабраног понуђача, с тим да укупна вредност извршених услуга не може прећи износ процењене вредности.**

**Коначна вредност уговора ће бити утврђена на основу стварно извршених услуга и јединичних цена из Обрасца структуре цене. На утврђену вредност уговара се порез на додату вредност, у складу са законом.**

**Количине услуге из Обрасца структуре цене представљају оквирне потребе наручиоца до којих је дошао узимајући просек за претходне три године.**

**Укупно понуђене цене служе искључиво за упоређивање/рангирање понуда и не представљају износ који ће Наручилац потрошити. Висина утрошка буџетских средстава је лимитирана процењеном вредношћу јавне набавке.**

**VI ДОНОШЕЊЕ ОДЛУКЕ О ДОДЕЛИ УГОВОРА И ЗАКЉУЧЕЊЕ УГОВОРА**

**Након спроведеног поступка отварања понуда, Комисија за спровођење поступка набавке ће у року до 3 (три) дана од дана отварања понуда саставити Извештај о стручној оцени понуда, на основу кога ће директор донети Одлуку о додели Уговора.**

**Уговор се шаље на потпис изабраном Понуђачу у року до 3 (три) дана од дана доношења Одлуке о додели Уговора.**

**VII КОНТАКТ**

**Лице задужено за контакт у поступку набавке је Бранка Шарић, факс 021/6432-214,**

 **е-маил пошта:** **javnenabavke@arhivns.rs****.**

**Комисија за**

**спровођење поступка набавке**